b'\n_START_ARTICLE_\nRN Calabria\n_START_SECTION_\nValmistus\n_START_PARAGRAPH_\nEdoardo Masdean suunnittelema sinkkivuoratulla pohjalla varustettu puurunkoinen alus, joka oli suunniteltu pitkiin purjehduksiin ja siirtomaapalvelukseen, tilattiin La Spezian laivastontelakalta ja sen k\xc3\xb6li laskettiin helmikuussa 1892. Alus laskettiin vesille 20. syyskuuta 1894 ja se otettiin palvelukseen 12. hein\xc3\xa4kuuta 1897.\n_START_SECTION_\nPalvelus\n_START_PARAGRAPH_\nVuonna 1914 aluksen aseistus vaihdettiin kuuteen 4,7 tuuman 40 pituuskaliiperin, kuuteen 57 millimetrin 40 pituuskaliiperin, kahteen 37 mm 20 pituuskaliiperin tykkiin, mit\xc3\xa4 t\xc3\xa4ydennettiin yhdell\xc3\xa4 konekiv\xc3\xa4\xc3\xa4rill\xc3\xa4 ja kahdella 17,7 tuuman torpedoputkella. Vuonna 1921 aluksen aseistusta muutettiin yhteen kuuden tuuman, nelj\xc3\xa4\xc3\xa4n 4,7 tuuman, kahdeksaan 57 millimetrin ja kahteen 37 millimetrin tykkiin. N\xc3\xa4iden lis\xc3\xa4ksi alukselle asennettiin yksi 40 millimetrin pikatykki ja se luokiteltiin tykkiveneeksi. Alus poistettiin palveluksesta 13. marraskuuta 1924.'